CELEX: C2007/082/28
Language: sk
Date: 2007-04-14 00:00:00
Title: Vec C-27/07: Návrh na začatie prejudiciálneho konania, ktorý podal Conseil d'Etat (Francúzsko) 26. januára 2007 – Banque Fédérative du Crédit Mutuel/Ministre de l'Économie, des Finances et de l'Industrie

14.4.2007   
            
            
               SK
            
            
               Úradný vestník Európskej únie
            
            
               C 82/16
            
         Návrh na začatie prejudiciálneho konania, ktorý podal Conseil d'Etat (Francúzsko) 26. januára 2007 – Banque Fédérative du Crédit Mutuel/Ministre de l'Économie, des Finances et de l'Industrie
   (Vec C-27/07)
   (2007/C 82/28)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Conseil d'Etat
   Účastníci konania pred vnútroštátnym súdom
   
      Žalobkyňa: Banque Fédérative du Crédit Mutuel
   
      Žalovaný: Ministre de l'Économie, des Finances et de l'Industrie
   Prejudiciálna otázka
   Opätovné zahrnutie 5 % zápočtov dane poskytnutých pri rozdeľovaní ziskov zo strany dcérskej spoločnosti usadenej v inom členskom štáte Európskej únie než vo Francúzsku do zdaniteľného zisku materskej spoločnosti usadenej vo Francúzsku v prípade, ak tieto rozdeľované zisky podliehajú v tomto inom štáte zrážkovej dani, nemá vplyv na úroveň zdaňovania materskej spoločnosti, ak táto materská spoločnosť môže v celom rozsahu započítať tieto zápočty dane s daňou, ktorú má zaplatiť. Možno v prípade, ak sa materská spoločnosť nerozhodla prerozdeliť tieto zisky svojim vlastným akcionárom v lehote piatich rokov a nemôže využiť daňové výhody, ktoré prestavujú tieto zápočty dane, považovať dodatočné zdanenie daňou z príjmu právnických osôb vyplývajúce z opätovného zahrnutia 5 % zápočtov dane do jej zdaniteľného zisku, za povolené ustanoveniami článku 7 ods. 2 smernice č. 90/435/EHS z 23. júla 1990 (1), z dôvodu nízkej sumy takéhoto zdanenia a okolnosti, že bolo zavedené v priamom spojení so zápočtami dane zavedenými preto, aby sa obmedzilo dvojité hospodárske zdanenie dividend, alebo sa má považovať za porušujúci ciele vyplývajúce z článku 4 tej istej smernice?
   
      (1)  Smernica Rady č. 90/435/EHS z 23. júla 1990 o spoločnom systéme zdaňovania uplatňovanom v prípade materských spoločností a dcérskych spoločností v rozličných členských štátoch (Ú. v. ES L 225, s. 6; Mim. vyd. 09/001, s. 147).